Karin Irene Jensen udviste i april sidste år stort heltemod, da hun som hjemmehjælper pludselig befandt sig nær en brand. Karin Irene Jensen var hos en klient i det sydlige Aalborg, da hun pludselig hørte en røgalarm i en nærliggende ejendom. En scooter var brudt i brand i ejendommen og udviklede kraftig røg. Det afholdt dog ikke den 63-årige hjemmehjælper fra at se bort fra sin egen sikkerhed og gå ind i den røgfyldte ejendom hvor en 79-årig mand befandt sig. Karin Irene Jensen reddede manden ud og så sig også tid til at få en borger i rullestol, der befandt sig i nabobygningen, flyttet væk fra branden. Derfor indstillede en ansat fra Nordjyllands Politi Karin Irene Jensen til en dusør for sit mod. Den fik hun overrakt i går, mandag på Politigården i Aalborg af leder af lokalpolitiet vicepolitikommissær Poul Severinsen. Karin Irene Jensens dusør lød på 500 kroner.
Nordjyllands Politi uddelte dusør til tidligere hjemmehjælper.